title: Komisijas Īstenošanas regula (ES) 2018/1711 (2018. gada 13. novembris), ar ko attiecībā uz Indijas ražotājiem eksportētājiem piešķirto izņēmumu piemērošanas datumu groza Padomes Īstenošanas regulu (ES) Nr. 1371/2013

text:
                  14.11.2018

                  LV

                  Eiropas Savienības Oficiālais Vēstnesis

                  L 286/12

         KOMISIJAS ĪSTENOŠANAS REGULA (ES) 2018/1711
         (2018. gada 13. novembris),
         ar ko attiecībā uz Indijas ražotājiem eksportētājiem piešķirto izņēmumu piemērošanas datumu groza Padomes Īstenošanas regulu (ES) Nr. 1371/2013
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 11. panta 3. punktu, 13. panta 4. punktu un 14. panta 3. punktu,
         pēc apspriešanās ar dalībvalstīm,
         tā kā:
         1.   SPĒKĀ ESOŠIE PASĀKUMI

                     (1)

                     Pēc antidempinga izmeklēšanas Padome 2011. gada 9. augustā ar Īstenošanas regulu (ES) Nr. 791/2011 (2) noteica galīgo antidempinga maksājumu 62,9 % apmērā konkrētu Ķīnas Tautas Republikas (“ĶTR”) izcelsmes stikla šķiedras sieta audumu importam.

                     (2)

                     Pēc pretapiešanas izmeklēšanas saskaņā ar 13. pantu Padomes Regulā (EK) Nr. 1225/2009 (3) (“pamatregula”) Padome 2012. gada 24. jūlijā ar Īstenošanas regulu (ES) Nr. 672/2012 (4) pasākumus attiecināja arī uz konkrētu stikla šķiedras sieta audumu importu, kuru nosūta no Malaizijas, neatkarīgi no tā, vai tam ir deklarēta Malaizijas izcelsme.

                     (3)

                     Pēc pretapiešanas izmeklēšanas saskaņā ar pamatregulas 13. pantu Padome 2013. gada 16. janvārī ar Īstenošanas regulu (ES) Nr. 21/2013 (5) pasākumus attiecināja arī uz konkrētu stikla šķiedras sieta audumu importu, ko nosūta no Taivānas un Taizemes, neatkarīgi no tā, vai tam ir deklarēta Taivānas un Taizemes izcelsme.

                     (4)

                     Pēc pretapiešanas izmeklēšanas saskaņā ar pamatregulas 13. pantu Padome 2013. gada 20. decembrī ar Īstenošanas regulu (ES) Nr. 1371/2013 (6) pasākumus attiecināja arī uz konkrētu stikla šķiedras sieta audumu importu, kurus nosūta no Indijas un Indonēzijas, neatkarīgi no tā, vai tiem deklarēta Indijas un Indonēzijas izcelsme, un piešķīra atkāpi no minētā maksājuma Montex Glass Fibre Industries Pvt. Ltd. Saskaņā ar Īstenošanas regulas (ES) Nr. 1371/2013 1. panta 3. punktu maksājumi bija jāmaksā par visu attiecīgā ražojuma importu (izņemot tos attiecīgos ražojumus, kurus ražojis Montex Glass Fibre Industries Pvt. Ltd), kas iepriekš bija jāreģistrē saskaņā ar Komisijas Regulu (ES) Nr. 322/2013 (7), ar ko sāk pretapiešanas izmeklēšanu.

                     (5)

                     2014. gada 21. janvārī Ziemeļamerikas uzņēmums Pyrotek Incorporated ar ražotnēm vai realizācijas birojiem dažādās valstīs, tostarp Savienības dalībvalstīs, attiecībā uz ražotāju eksportētāju no Indijas Pyrotek India Pvt. Ltd pieprasīja atbrīvojumu no paplašinātajiem pasākumiem saskaņā ar pamatregulas 11. panta 4. punktu.

                     (6)

                     Atbildē uz Komisijas nosūtītās aptaujas anketas jautājumiem Pyrotek India Pvt. Ltd norādīja, kas tas eksportējis attiecīgo ražojumu pretapiešanas izmeklēšanas laikā, proti, no 2012. gada 1. aprīļa līdz 2013. gada 31. martam, kuras rezultātā pasākumi tika attiecināti uz Indiju. Tādējādi Pyrotek India Pvt. Ltd neatbilda pamatregulas 11. panta 4. punktā izklāstītajiem nosacījumiem. Tomēr pieprasījumā bija pietiekami daudz pierādījumu, lai pamatotu daļējas starpposma pārskatīšanas sākšanu attiecībā uz pasākumiem, kuri attiecināti uz Indiju, ievērojot pamatregulas 11. panta 3. punktu un 13. panta 4. punktu.

                     (7)

                     Komisija 2014. gada 23. septembrī saskaņā ar pamatregulas 11. panta 3. punktu un 13. panta 4. punktu sāka daļēju starpposma pārskatīšanu. Šīs daļējās starpposma pārskatīšanas laikā Komisija noteica, ka Pyrotek India Pvt. Ltd patiešām ir bijis attiecīgā ražojuma ražotājs, jo tas ražošanu sāka 2011. gada augustā un neveica pretapiešanas darbības.

                     (8)

                     Pēc izmeklēšanas saskaņā ar pamatregulas 11. panta 3. punktu un 13. panta 4. punktu Komisija 2015. gada 10. septembrī ar Īstenošanas regulu (ES) 2015/1507 (8) atbrīvoja konkrētus Indijas ražotājus, tostarp Pyrotek India Pvt. Ltd, no maksājuma paplašināšanas, kas piemērojams no Indijas nosūtītā attiecīgā ražojuma importam neatkarīgi no tā, vai tam deklarēta Indijas izcelsme. Tādējādi Pyrotek India Pvt. Ltd no minētās dienas tika atbrīvots no paplašinātajiem pasākumiem eksportam uz Savienību.

                     (9)

                     Pēc termiņbeigu pārskatīšanas saskaņā ar pamatregulas 11. panta 2. punktu Komisija 2017. gada 6. novembrī ar Īstenošanas regulu (ES) 2017/1993 (9) noteica galīgo antidempinga maksājumu konkrētu ĶTR izcelsmes stikla šķiedras sieta audumu importam, attiecinot to arī uz konkrētu stikla šķiedras sieta audumu importu, ko nosūta no Indijas, Indonēzijas, Malaizijas, Taivānas un Taizemes, neatkarīgi no tā, vai tiem deklarēta šo valstu izcelsme.

               2.   ATBRĪVOJUMA IZMEKLĒŠANAS ATSĀKŠANA

                     (10)

                     Kā izklāstīts iepriekš (6) apsvērumā, šīs daļējās starpposma pārskatīšanas laikā Komisija noteica, ka Pyrotek India Pvt. Ltd patiešām ir bijis attiecīgā ražojuma ražotājs, jo tas ražošanu sāka 2011. gada augustā un neveica pretapiešanas darbības. Tāpēc Komisija nolēma daļēji atsākt atbrīvojuma izmeklēšanu.

                     (11)

                     Komisija 2018. gada 18. maijā iniciēja atbrīvojuma izmeklēšanas daļēju atsākšanu attiecībā uz tāda stikla šķiedras sieta auduma importu, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2 (izņemot stikla šķiedras diskus), kā izcelsme ir ĶTR vai ko nosūta no Indijas, neatkarīgi no tā, vai tam ir deklarēta Indijas izcelsme, un ko patlaban klasificē ar KN kodiem ex 7019 51 00 un ex 7019 59 00. Paziņojumu par procedūras sākšanu (“paziņojums par procedūras sākšanu”) tā publicēja Eiropas Savienības Oficiālajā Vēstnesī (10).

                     (12)

                     Paziņojumā par procedūras sākšanu Komisija norādīja, ka atsākšana aprobežojas ar novērtēšanu, vai būtu lietderīgi pagarināt atbrīvojuma laika tvērumu uz laikposmu no 2013. gada 21. decembra līdz 2015. gada 10. septembrim.

                     (13)

                     Paziņojumā par procedūras sākšanu Komisija arī aicināja ieinteresētās personas pieteikties, lai piedalītos izmeklēšanā. Turklāt tā īpaši informēja Pyrotek India Pvt. Ltd, Savienības ražošanas nozari un citas ieinteresētās personas, par kurām zināms, ka uz tām attiecas atbrīvojuma izmeklēšanas sākšana, un aicināja tās piedalīties.

                     (14)

                     Ieinteresētajām personām bija iespēja paziņojumā par procedūras sākšanu noteiktajā termiņā rakstiski darīt zināmu savu viedokli un pieprasīt uzklausīšanu Komisijai un/vai tirdzniecības procedūru uzklausīšanas amatpersonai.

               3.   ATTIECĪGAIS RAŽOJUMS

                     (15)

                     Ražojums, uz kuru attiecas šī izmeklēšana, ir stikla šķiedras sieta audums, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2 (izņemot stikla šķiedras diskus), kā izcelsme ir ĶTR vai ko nosūta no Indijas, neatkarīgi no tā, vai tam ir deklarēta Indijas izcelsme, un ko patlaban klasificē ar KN kodiem ex 7019 51 00 un ex 7019 59 00 (Taric kodi 7019510014, 7019590014).

               4.   IZMEKLĒŠANA

         a)   Izmeklēšanas joma

                     (16)

                     Izmeklēšanas joma aprobežojas ar novērtēšanu, vai būtu lietderīgi pagarināt atbrīvojuma laika tvērumu uz laikposmu no 2013. gada 21. decembra līdz 2015. gada 10. septembrim.

               b)   Pyrotek India Pvt. Ltd

                     (17)

                        Pyrotek India Pvt. Ltd ir Pyrotek grupas, kas atrodas ASV, Indijas meitasuzņēmums. Pyrotek grupa piegādā dažāda veida palīgmateriālus un instrumentus metāla un alumīnija ražošanas nozarei.

                     (18)

                     Pieprasījuma iesniedzējs savā rūpnīcā Čenajā (Indija) ražo pārskatāmo ražojumu un pārdod to saistītajiem uzņēmumiem Savienībā. Saistītie uzņēmumi Savienībā vairākumā gadījumu tālāk pārstrādā pārskatāmo ražojumu un pārdod iegūto ražojumu galapatērētājiem.

               c)   Izmeklēšanas konstatējumi

                     (19)

                     Jāatgādina, ka savā iepriekšējā daļējā starpposma pārskatīšanā (11) Komisija noteica, ka Pyrotek India Pvt. Ltd patiešām ir attiecīgā ražojuma ražotājs un ka tas neveica pretapiešanas darbības.

                     (20)

                     Kā izklāstīts 6. apsvērumā, Pyrotek India Pvt. Ltd ir eksportējis attiecīgo ražojumu pretapiešanas izmeklēšanas periodā, kuras rezultātā pasākumi tika attiecināti uz Indiju, proti, no 2012. gada 1. aprīļa līdz 2013. gada 31. martam, un ir maksājis antidempinga maksājumus par savu eksportu uz Savienību saskaņā ar Īstenošanas regulu (ES) Nr. 1371/2013.

                     (21)

                     Kā izklāstīts 11. apsvērumā, 2015. gada 10. septembrī ar Īstenošanas regulu (ES) 2015/1507 Pyrotek India Pvt. Ltd no 2015. gada 11. septembra tika atbrīvots no paplašinātajiem pasākumiem par importu uz Savienību. Tomēr šā atbrīvojuma sākuma datums neattiecās uz periodu pirms minētā datuma, kurā bija jāmaksā antidempinga maksājumi par Pyrotek India Pvt. Ltd eksportu uz Eiropas Savienību.

                     (22)

                     Komisija ir atkārtoti novērtējusi situāciju un konstatēja, ka Pyrotek India Pvt. Ltd eksports uz Savienību no 2013. gada 21. decembra līdz 2015. gada 10. septembrim būtu jāizslēdz no pretapiešanas maksājuma maksāšanas.

                     (23)

                     Paziņojumā par procedūras sākšanu noteiktajā termiņā nepieteicās neviena ieinteresētā persona. Neviena ieinteresētā persona nedarīja zināmu savu viedokli rakstiski vai arī nepieprasīja uzklausīšanu Komisijā vai pie tirdzniecības procedūru uzklausīšanas amatpersonas.

                     (24)

                     Tāpēc Komisija uzskata, ka būtu lietderīgi piešķirt atbrīvojumu Pyrotek India Pvt. Ltd Minētais atbrīvojums saskaņā ar pamatregulas 11. panta 3. punktu būtu jāpiemēro no 2013. gada 21. decembra līdz 2015. gada 10. septembrim.

                     (25)

                     Tāpēc būtu jāgroza Īstenošanas regula (ES) Nr. 1371/2013, lai precizētu, ka atbrīvojumus, kas piešķirti Montex Glass Fibre Industries Pvt. Ltd un Pyrotek India Pvt. Ltd, piemēro no Īstenošanas regulas (ES) Nr. 1371/2013 spēkā stāšanās dienas, proti, no 2013. gada 21. decembra, līdz Īstenošanas regulas (ES) 2015/1507 spēkā stāšanās dienai, proti, 2015. gada 11. septembrim. Attiecīgi būtu jāgroza Īstenošanas regulas (ES) Nr. 1371/2013 1. panta 2. punkts.

                     (26)

                     Turklāt, ņemot vērā Pyrotek India Pvt. Ltd sniegtās piezīmes pēc informācijas izpaušanas, Komisija uzskata par lietderīgu precizēt, ka tiesībām iesniegt pieteikumus par atlaišanu vai atmaksāšanu vajadzētu būt arī attiecībā uz visiem antidempinga maksājumiem, kas samaksāti par Pyrotek India Pvt. Ltd ražoto attiecīgo ražojumu, kas importēts Savienībā preču reģistrācijas periodā, kurš noteikts ar Regulu (ES) Nr. 322/2013.

                     (27)

                     Tāpēc ir lietderīgi pagarināt Eiropas Parlamenta un Padomes Regulas (ES) Nr. 952/2013 (12) 121. panta 1. punktā minēto termiņu līdz 2019. gada 1. septembrim, lai nodrošinātu, ka valsts muitas dienesti var atmaksāt vai atlaist nepamatoti samaksāto maksājumu saskaņā ar piemērojamajiem tiesību aktiem muitas jomā, ja minētajā punktā paredzētie termiņi ir beigušies pirms šīs regulas piemērošanas dienas.

               5.   PROCEDŪRA

                     (28)

                     Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) 2016/1036 15. panta 1. punktu,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 1371/2013 groza šādi.

                        1)

                        regulas 1. panta 2. punktu aizstāj ar šādu:

                           “2.   Montex Glass Fibre Industries Pvt. Ltd un Pyrotek India Pvt. Ltd piešķirto atbrīvojumu piemēro, ja dalībvalstu muitas dienestiem tiek uzrādīts derīgs rēķins, kas atbilst šīs regulas pielikumā izklāstītajām prasībām. Ja neiesniedz šādu rēķinu, piemēro 1. punktā paredzēto antidempinga maksājumu.

                              Montex Glass Fibre Industries Pvt. Ltd un Pyrotek India Pvt. Ltd piešķirtos atbrīvojumus piemēro no 2013. gada 21. decembra.”;

                        2)

                        Regulas 1. panta 4. punktu aizstāj ar šādu:

                           “4.   Ja nav noteikts citādi, piemēro spēkā esošos noteikumus par muitas nodokļiem. Eiropas Parlamenta un Padomes Regulas (ES) Nr. 952/2013 (*1) 121. panta 1. punktā minēto termiņu pagarina līdz 2019. gada 1. septembrim attiecībā uz Montex Glass Fibre Industries Pvt. Ltd un Pyrotek India Pvt. Ltd iesniegtajiem pieteikumiem par atlaišanu vai atmaksāšanu saskaņā ar piemērojamajiem tiesību aktiem muitas jomā, lai ietvertu antidempinga maksājumu atmaksāšanu vai atlaišanu par attiecīgā ražojuma importu no 2013. gada 21. decembra līdz 2015. gada 10. septembrim vai Regulas (ES) Nr. 322/2013 2. pantā noteiktajā reģistrācijas periodā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp.; jaunākie grozījumi izdarīti ar Regulu (ES) 2018/825 (OV L 143, 7.6.2018., 1. lpp.).

            (2)  Padomes 2011. gada 3. augusta Īstenošanas regula (ES) Nr. 791/2011, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts konkrētu Ķīnas Tautas Republikas izcelsmes stikla šķiedras sieta audumu importam (OV L 204, 9.8.2011., 1. lpp.).

            (3)  Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 22.12.2009., 51. lpp.), kurā jaunākie grozījumi izdarīti ar Eiropas Parlamenta un Padomes Regulu (ES) Nr. 37/2014 (OV L 18, 21.1.2014., 1. lpp.) (aizstāta ar Regulu (ES) 2016/1036, kurā jaunākie grozījumi izdarīti ar Regulu (ES) 2018/825).

            (4)  Padomes 2012. gada 16. jūlija Īstenošanas regula (ES) Nr. 672/2012, ar ko galīgo antidempinga maksājumu, kurš ar Īstenošanas regulu (ES) Nr. 791/2011 noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina uz konkrētu stikla šķiedras sieta audumu importu, kuru nosūta no Malaizijas, deklarējot vai nedeklarējot Malaizijas izcelsmi (OV L 196, 24.7.2012., 1. lpp.).

            (5)  Padomes 2013. gada 10. janvāra Īstenošanas regula (ES) Nr. 21/2013, ar kuru konkrētu Ķīnas Tautas Republikas izcelsmes stikla šķiedras sieta audumu importam ar Īstenošanas regulu (ES) Nr. 791/2011 noteikto galīgo antidempinga maksājumu attiecina arī uz konkrētu stikla šķiedras sieta audumu importu, ko nosūta no Taivānas un Taizemes, neatkarīgi no tā, vai tam ir vai nav deklarēta Taivānas un Taizemes izcelsme (OV L 11, 16.1.2013., 1. lpp.).

            (6)  Padomes 2013. gada 16. decembra Īstenošanas regula (ES) Nr. 1371/2013, ar kuru galīgo antidempinga maksājumu, kas ar Īstenošanas regulu (ES) Nr. 791/2011 noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina arī uz konkrētu stikla šķiedras sieta audumu importu, kurus nosūta no Indijas un Indonēzijas, neatkarīgi no tā, vai tiem deklarēta Indijas un Indonēzijas izcelsme (OV L 346, 20.12.2013., 20. lpp.).

            (7)  Komisijas 2013. gada 9. aprīļa Regula (ES) Nr. 322/2013, ar ko sāk izmeklēšanu par tādu antidempinga pasākumu iespējamo apiešanu, kuri ar Padomes Īstenošanas regulu (ES) Nr. 791/2011 noteikti konkrētu Ķīnas Tautas Republikas izcelsmes stikla šķiedras sieta audumu importam, ko veic, tos nosūtot no Indijas un Indonēzijas un deklarējot vai nedeklarējot kā Indijas un Indonēzijas izcelsmes ražojumus, un par šāda importa reģistrāciju (OV L 101, 10.4.2013., 1. lpp.).

            (8)  Komisijas 2015. gada 9. septembra Īstenošanas regula (ES) 2015/1507, ar ko groza Padomes Īstenošanas regulu (ES) Nr. 1371/2013, ar kuru galīgo antidempinga maksājumu, kas noteikts konkrētu Ķīnas Tautas Republikas izcelsmes stikla šķiedras sieta audumu importam, attiecina arī uz importu, kuru cita starpā nosūta no Indijas, neatkarīgi no tā, vai ir deklarēta Indijas izcelsme (OV L 236, 10.9.2015., 1. lpp.).

            (9)  Komisijas 2017. gada 6. novembra Īstenošanas regula (ES) 2017/1993, ar ko pēc termiņbeigu pārskatīšanas, kura veikta saskaņā ar Eiropas Parlamenta un Padomes Regulas (ES) 2016/1036 11. panta 2. punktu, nosaka galīgo antidempinga maksājumu konkrētu Ķīnas Tautas Republikas izcelsmes stikla šķiedras sieta audumu importam, attiecinot to arī uz konkrētu stikla šķiedras sieta audumu importu, ko nosūta no Indijas, Indonēzijas, Malaizijas, Taivānas un Taizemes, deklarējot vai nedeklarējot minēto valstu izcelsmi (OV L 288, 7.11.2017., 4. lpp.).

            (10)  Paziņojums par procedūras sākšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes stikla šķiedras sieta audumu importam un kas attiecināti arī uz importu, kurš nosūtīts no Indijas, neatkarīgi no tā, vai tam deklarēta Indijas izcelsme (OV C 171, 18.5.2018., 10. lpp.).

            (11)  Īstenošanas regula (ES) 2015/1507, 12. līdz 16. apsvērums.

            (12)  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).

            (*1)  OV L 269, 10.10.2013., 1. lpp.”


title: Komisijas Īstenošanas regula (ES) 2018/1878 (2018. gada 26. novembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Scrumbie de Dunăre afumată” (AĢIN))

text:
                  3.12.2018

                  LV

                  Eiropas Savienības Oficiālais Vēstnesis

                  L 307/22

         KOMISIJAS ĪSTENOŠANAS REGULA (ES) 2018/1878
         (2018. gada 26. novembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Scrumbie de Dunăre afumată” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Rumānijas pieteikums, kurā lūgts reģistrēt nosaukumu “Scrumbie de Dunăre afumată”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Scrumbie de Dunăre afumată” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Scrumbie de Dunăre afumată” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 26. novembrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  OV C 162, 8.5.2018., 28. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2018/1879 (2018. gada 29. novembris), ar ko Īstenošanas regulu (ES) 2016/2080 groza attiecībā uz konkursa procedūrā pārdota vājpiena pulvera uzglabāšanas sākuma datumu

text:
                  3.12.2018

                  LV

                  Eiropas Savienības Oficiālais Vēstnesis

                  L 307/23

         KOMISIJAS ĪSTENOŠANAS REGULA (ES) 2018/1879
         (2018. gada 29. novembris),
         ar ko Īstenošanas regulu (ES) 2016/2080 groza attiecībā uz konkursa procedūrā pārdota vājpiena pulvera uzglabāšanas sākuma datumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 28. pantu,
         tā kā:

                     (1)

                     Lai noteiktu tos vājpiena pulvera daudzumus, uz kādiem attiecas konkursa procedūra, kas sākta ar Komisijas Īstenošanas regulu (ES) 2016/2080 (3), minētās regulas 1. pantā ir paredzēts termiņš, pirms kura vājpiena pulverim jābūt nodotam valsts intervences uzglabāšanā.

                     (2)

                     Ievērojot pašreizējo stāvokli piena un piena produktu tirgū saistībā ar cenu atgūšanos un intervences krājumu augsto līmeni, ir lietderīgi, mainot uzglabāšanas sākuma datumu, darīt pieejamu pārdošanai vājpiena pulvera papildu apjomu.

                     (3)

                     Tādēļ Īstenošanas regula (ES) 2016/2080 būtu attiecīgi jāgroza.

                     (4)

                     Lai panāktu, ka vājpiena pulveris ir tūlītēji pieejams pārdošanai, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2016/2080 1. pantā datumu “pirms 2016. gada 1. augusta” aizstāj ar datumu “pirms 2018. gada 1. janvāra”.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 29. novembrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 347, 20.12.2013., 671. lpp.

            (2)  OV L 206, 30.7.2016., 71. lpp.

            (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Komisijas Īstenošanas regula (ES) 2018/1880 (2018. gada 30. novembris), ar ko groza Regulu (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa

text:
                  3.12.2018

                  LV

                  Eiropas Savienības Oficiālais Vēstnesis

                  L 307/24

         KOMISIJAS ĪSTENOŠANAS REGULA (ES) 2018/1880
         (2018. gada 30. novembris),
         ar ko groza Regulu (EK) Nr. 3199/93 par spirta pilnīgas denaturēšanas procesu savstarpējo atzīšanu sakarā ar atbrīvojumu no akcīzes nodokļa
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1992. gada 19. oktobra Direktīvu 92/83/EEK par to, kā saskaņojams akcīzes nodoklis spirtam un alkoholiskajiem dzērieniem (1), un jo īpaši tās 27. panta 4. punktu,
         tā kā:

                     (1)

                     Saskaņā ar Direktīvas 92/83/EEK 27. panta 1. punkta a) apakšpunktu dalībvalstīm no akcīzes nodokļa ir jāatbrīvo spirts, kas ir pilnīgi denaturēts saskaņā ar kādas dalībvalsts prasībām, par kurām ir pienācīgi paziņots un kuras apstiprinātas saskaņā ar minētā panta 3. un 4. punktā izklāstītajiem nosacījumiem.

                     (2)

                     Denaturanti, ko katrā dalībvalstī izmanto, lai pilnīgi denaturētu spirtu saskaņā ar Direktīvas 92/83/EEK 27. panta 1. punkta a) apakšpunktu, ir raksturoti Komisijas Regulas (EK) Nr. 3199/93 pielikumā (2).

                     (3)

                     Lai piemērotu minētās direktīvas 27. panta 1. punkta a) apakšpunktu, 2018. gada 6. jūnijā Čehija paziņoja Komisijai denaturantus, kurus tā plāno izmantot, lai pilnīgi denaturētu spirtu.

                     (4)

                     Komisija 2018. gada 4. jūlijā minēto paziņojumu nosūtīja pārējām dalībvalstīm.

                     (5)

                     Komisija nav saņēmusi iebildumus.

                     (6)

                     Tāpēc būtu attiecīgi jāgroza Regula (EK) Nr. 3199/93.

                     (7)

                     Šajā regulā paredzētie pasākumi ir saskaņā ar Akcīzes nodokļa komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 3199/93 pielikumu aizstāj ar šīs regulas pielikuma tekstu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 30. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 316, 31.10.1992., 21. lpp.

            (2)  Komisijas 1993. gada 22. novembra Regula (EK) Nr. 3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa (OV L 288, 23.11.1993., 12. lpp.).

            PIELIKUMS

                     “PIELIKUMS
                     Saraksts ar pilnīgai spirta denaturēšanai atļautajiem produktiem un to Informatīvā ķīmijas dienesta (CAS) reģistrācijas numuru

                                 Acetons

                                 CAS: 67-64-1

                                 Denatonija benzoāts

                                 CAS: 3734-33-6

                                 Etanols

                                 CAS: 64-17-5

                                 Etil-terc-butilēteris

                                 CAS: 637-92-3

                                 Fluoresceīns

                                 CAS: 2321-07-5

                                 Benzīns (ieskaitot neetilēto benzīnu)

                                 CAS: 86290-81-5

                                 Izopropilspirts

                                 CAS: 67-63-0

                                 Petroleja

                                 CAS: 8008-20-6

                                 Lampu eļļa

                                 CAS: 64742-47-8 un 64742-48-9

                                 Metanols

                                 CAS: 67-56-1

                                 Metiletilketons (2-butanons)

                                 CAS: 78-93-3

                                 Metilizobutilketons

                                 CAS: 108-10-1

                                 Metilēnzilais (52015)

                                 CAS: 61-73-4

                                 Lakbenzīns

                                 CAS: 92062-36-7

                                 Terpentīns

                                 CAS: 8006-64-2

                                 Tehniskais benzīns

                                 CAS: 92045-57-3

                           Terminam “absolūts etanols” šajā pielikumā ir tāda pati nozīme kā terminam “absolūts spirts”, ko lieto Starptautiskā Teorētiskās un lietišķās ķīmijas savienība.
                     Denaturētajam spirtam visās dalībvalstīs var pievienot jebkādu krāsvielu, lai piešķirtu tam raksturīgu krāsu un padarītu to acumirklī atpazīstamu.
                     I.   Beļģijā, Bulgārijā, Čehijā, Dānijā, Vācijā, Igaunijā, Īrijā, Grieķijā, Spānijā, Francijā, Itālijā, Kiprā, Latvijā, Lietuvā, Luksemburgā, Ungārijā, Maltā, Nīderlandē, Austrijā, Polijā, Portugālē, Rumānijā, Slovēnijā, Slovākijā un Somijā izmantojamais vienotais denaturēšanas process pilnībā denaturētam spirtam

                     Uz hektolitru absolūtā etanola:

                                 —

                                 1,0 litri izopropilspirta,

                                 —

                                 1,0 litri metiletilketona,

                                 —

                                 1,0 grami denatonija benzoāta.

                           II.   Lielāku koncentrāciju nekā vienotajā denaturēšanas procesā pilnībā denaturētam spirtam izmanto šādas dalībvalstis:

                        Apvienotā Karaliste

                     Uz hektolitru absolūtā etanola:

                                 —

                                 3,0 litri izopropilspirta,

                                 —

                                 3,0 litri metiletilketona,

                                 —

                                 1,0 grami denatonija benzoāta.

                        Horvātija

                     Uz hektolitru absolūtā etanola:
                     vismaz:

                                 —

                                 1,0 litri izopropilspirta,

                                 —

                                 1,0 litri metiletilketona,

                                 —

                                 1,0 grami denatonija benzoāta.

                        Zviedrija

                     Uz hektolitru absolūtā etanola:

                                 —

                                 1,0 litri izopropilspirta,

                                 —

                                 2,0 litri metiletilketona,

                                 —

                                 1,0 grami denatonija benzoāta.

                           III.   Papildu denaturēšanas procesi pilnībā denaturētam spirtam, kurus izmanto konkrētās dalībvalstīs

                        Čehija

                     Uz hektolitru absolūtā etanola:

                                 —

                                 0,4 litri lakbenzīna,

                                 —

                                 0,2 litri petrolejas,

                                 —

                                 0,1 litrs tehniskā benzīna.

                        Grieķija

                     Denaturēt var vienīgi zemas kvalitātes spirtu (destilācijas sākuma un beigu frakcijas), kura spirta tilpumkoncentrācija nav mazāka par 93 % un nav lielāka par 96 %.
                     Uz hektolitru 93 % hidratēta spirta ir pievienotas šādas vielas:

                                 —

                                 2,0 litri metanola,

                                 —

                                 1,0 litri terpentīna,

                                 —

                                 0,50 litri lampu eļļas,

                                 —

                                 0,40 grami metilēnzilā.

                           Spirtometra rādījums 20 °C temperatūrā attiecībā uz galaproduktu nemainītā stāvoklī ir 93 tilp. %.

                        Somija (process atļauts līdz 31.12.2018.).

                     Uz hektolitru absolūtā etanola jebkurš no šiem sastāviem:

                                 1.

                                 2,0 litri metiletilketona,
                                 3,0 litri metilizobutilketona.

                                 2.

                                 2,0 litri acetona,
                                 3,0 litri metilizobutilketona.

               ”


title: Komisijas Īstenošanas regula (ES) 2018/1957 (2018. gada 11. decembris), ar ko Regulu (EK) Nr. 885/2010 groza attiecībā uz tādu atļauju noteikumiem, ar kurām narazīna un nikarbazīna preparātu atļauj izmantot par barības piedevu gaļas cāļiem (atļaujas turētājs Eli Lilly and Company Ltd) (Dokuments attiecas uz EEZ.)

text:
                  12.12.2018

                  LV

                  Eiropas Savienības Oficiālais Vēstnesis

                  L 315/23

         KOMISIJAS ĪSTENOŠANAS REGULA (ES) 2018/1957
         (2018. gada 11. decembris),
         ar ko Regulu (EK) Nr. 885/2010 groza attiecībā uz tādu atļauju noteikumiem, ar kurām narazīna un nikarbazīna preparātu atļauj izmantot par barības piedevu gaļas cāļiem (atļaujas turētājs Eli Lilly and Company Ltd)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Ar Komisijas Regulu (ES) Nr. 885/2010 (2) narazīna un nikarbazīna preparātu desmit gadus bija atļauts lietot par barības piedevu gaļas cāļiem.

                     (3)

                     Atļaujas turētājs saskaņā ar Regulas (EK) Nr. 1831/2003 13. panta 3. punktu ierosināja mainīt atļaujas noteikumus attiecībā uz preparātiem, iesniedzot ieteikumu par sarkanās mikrokontrastvielas satura mainīšanu no 11 g/kg uz 4–11 g/kg diapazonu. Pieteikumam bija pievienoti attiecīgie pamatojošie dati.

                     (4)

                     Eiropas Pārtikas nekaitīguma iestāde (“Iestāde”) 2016. gada 18. oktobra atzinumā (3) secināja, ka sarkanās mikrokontrastvielas satura samazināšana no 11 g/kg uz 4–11 g/kg piedevas neietekmē nedz piedevas fizikāli ķīmiskās, nedz bioloģiskās īpašības. Tāpēc tā secināja, ka drošuma un iedarbīguma novērtējums, kas veikts iepriekšējam sastāvam, kurā ir 11 g/kg sarkanās mikrokonstrastvielas, joprojām ir spēkā attiecībā uz jauno sastāvu. Iestāde uzskata, ka nav vajadzības noteikt īpašas prasības uzraudzībai pēc laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     2018. gada 10. jūlijā uzņēmums Eli Lilly and Company Ltd saskaņā ar Regulas (EK) Nr. 1831/2003 13. panta 3. punktu iesniedza arī pieteikumu, kurā ierosināts mainīt atļaujas turētāja nosaukumu. Pieteikuma iesniedzējs pieprasīju uzņēmumu Elanco GmbH, uzņēmuma Eli Lilly and Company Ltd struktūrvienību, no 2018. gada 3. aprīļa uzskatīt par iepriekš minētās piedevas tirdzniecības tiesību turētāju. Pieteikumam bija pievienoti attiecīgie pamatojošie dati.

                     (6)

                     Izmaiņas, kas atļaujas noteikumos ierosinātas attiecībā uz atļaujas turētāja nosaukumu, ir tikai administratīvas un neietver jauno attiecīgās piedevas novērtējumu. Iestāde ir informēta par pieteikumu.

                     (7)

                     Jaunā sarkanās mikrokontrastvielas satura narazīna un nikarbazīna preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti.

                     (8)

                     Tāpēc Regula (ES) Nr. 885/2010 būtu attiecīgi jāgroza.

                     (9)

                     Drošības apsvērumi neliek nekavējoties piemērot ar šo regulu izdarītos grozījumus, tāpēc ir lietderīgi noteikt pārejas periodu, kura laikā esošos narazīna un nikarbazīna lopbarības piedevas krājumus, kas atbilst noteikumiem, ko piemēroja pirms šīs regulas spēkā stāšanās datuma, var turpināt laist tirgū un lietot, līdz šie krājumi beidzas.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (ES) Nr. 885/2010 pielikumu groza šādi:

                        a)

                        tabulas 2. slejā vārdus “Eli Lilly and Company Ltd” aizstāj ar vārdiem “Elanco GmbH”;

                        b)

                        tabulas 4. slejas “Sastāvs, ķīmiskā formula, apraksts, analīzes metode” sadaļas “Piedevas sastāvs” sarkanās mikrokontrastvielas satura rindā vārdus “11 g/kg” aizstāj ar “4–11 g/kg”.

            2. pants
            Esošos šīs piedevas krājumus, kuri atbilst noteikumiem, ko piemēroja pirms šīs regulas spēkā stāšanās datuma, var turpināt laist tirgū un lietot, līdz šie krājumi beidzas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 11. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2010. gada 7. oktobra Regula (ES) Nr. 885/2010 par atļauju izmantot narazīna un nikarbazīna preparātu kā barības piedevu gaļas cāļiem (atļaujas turētājs Eli Lilly and Company Ltd) un ar ko groza Regulu (EK) Nr. 2430/1999 (OV L 265, 8.10.2010., 5. lpp.).

            (3)  EFSA Journal 2016; 14(11):4614.


title: Komisijas Īstenošanas regula (ES) 2019/162 (2019. gada 1. februāris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  4.2.2019

                  LV

                  Eiropas Savienības Oficiālais Vēstnesis

                  L 32/1

         KOMISIJAS ĪSTENOŠANAS REGULA (ES) 2019/162
         (2019. gada 1. februāris),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Regulas (EK) Nr. 1210/2003 IV pielikumā ir uzskaitītas ar bijušā prezidenta Sadama Huseina režīmu saistītās fiziskās un juridiskās personas, iestādes vai organizācijas, uz kurām attiecas līdzekļu un saimniecisko resursu iesaldēšana, kā arī aizliegums darīt pieejamus līdzekļus vai saimnieciskos resursus.

                     (3)

                     Apvienoto Nāciju Organizācijas Drošības padomes Sankciju komiteja 2019. gada 29. janvārī nolēma svītrot astoņus ierakstus to personu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (4)

                     Tādēļ atbilstoši jāgroza Regulas (EK) Nr. 1210/2003 III un IV pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza tā, kā izklāstīts šīs regulas I pielikumā.

            2. pants
            Regulas (EK) Nr. 1210/2003 IV pielikumu groza tā, kā izklāstīts šīs regulas II pielikumā.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 1. februārī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 169, 8.7.2003., 6. lpp.

            I PIELIKUMS
            Regulas (EK) Nr. 1210/2003 III pielikumā svītro šādus ierakstus:

                           “45.

                              GENERAL ESTABLISHMENT FOR HOSPITALITY AFFAIRS. Adrese: P.O. Box 240, Hay Al-Wihda, Al-Wathik Square, Baghdad, Iraq.”;

                           “50.

                              GENERAL ESTABLISHMENT FOR TRAVEL AND TOURIST SERVICES. Adrese: P.O. Box 10028, Karrada, no. 19, Hay Al-Wadha, Mahala (904), Baghdad, Iraq.”;

                           “93.

                              NATIONAL COMPUTER CENTRE. Adrese: P.O. Box 3267, Saadoun Nafoora Square, Baghdad, Iraq.”;

                           “121.

                              STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Adrese: P.O. Box 19036, Al Nahda Area, Baghdad, Iraq.”;

                           “149.

                              STATE ENTERPRISE FOR RUBBER INDUSTRIES. Adrese: P.O. Box 71, Diwaniya, Iraq.”;

                           “175.

                              STATE ORGANIZATION FOR BUILDINGS (alias a) STATE ORGANIZATION OF BUILDING, b) DESIGN AND STUDIES SECTION, c) GENERAL ESTABLISHMENT OF BUILDINGS FOR CENTRAL REGION, d) GENERAL ESTABLISHMENT OF BUILDINGS FOR NORTHERN REGION, e) GENERAL ESTABLISHMENT OF BUILDINGS FOR SOUTHERN REGION). Adreses: a) Museum Square, Karkh, Baghdad, Iraq; b) Mosul, left side, near Al Hurya Bridge, P.O. Box 368, Baghdad, Iraq; c) Karkh, Karadat Mariam, Baghdad, Iraq; d) Maysan, Iraq.”;

                           “189.

                              STATE ORGANIZATION FOR TOURISM. Adreses: a) P.O. Box 2387, Alwiyah, Saadoon St., Karrada Al Basra, Baghdad, Iraq; b) Al-Masbah, near Al Fatih Square, Baghdad, Iraq.”

            II PIELIKUMS
            Regulas (EK) Nr. 1210/2003 IV pielikumā svītro šādu ierakstu:

                           “94.

                              AL-HUDA STATE COMPANY FOR RELIGIOUS TOURISM (zināma arī kā a) AL-HUDA FOR RELIGIOUS TOURISM COMPANY, b) AL-HODA STATE COMPANY FOR RELIGIOUS TOURISM, c) AL-HODA FOR RELIGIOUS TOURISM COMPANY). Adrese: Iraq.”


title: Komisijas Īstenošanas regula (ES) 2019/321 (2019. gada 18. februāris) par atsevišķu preču klasifikāciju kombinētajā nomenklatūrā un ar ko atceļ Īstenošanas regulu (ES) 2017/1232

text:
                  25.2.2019

                  LV

                  Eiropas Savienības Oficiālais Vēstnesis

                  L 55/4

         KOMISIJAS ĪSTENOŠANAS REGULA (ES) 2019/321
         (2019. gada 18. februāris)
         par atsevišķu preču klasifikāciju kombinētajā nomenklatūrā un ar ko atceļ Īstenošanas regulu (ES) 2017/1232
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras (“KN”) vienveidīgu piemērošanu, ir jāpieņem noteikumi par atsevišķu preču klasifikāciju.

                     (2)

                     Ar Komisijas Īstenošanas regulu (ES) 2017/1232 (3) izstrādājums, kas izgatavots no čuguna ar lodveida grafītu (plastiskā čuguna, EN-GJS-500-7), tika klasificēts ar KN kodu 7325 99 10 pie citādiem lietiem izstrādājumiem no kaļamā čuguna.

                     (3)

                     Īstenošanas regulā (ES) 2017/1232 noteiktās klasifikācijas pamatā bija kombinētās nomenklatūras skaidrojumi KN kodam 7307 19 10, kuros definēts kaļamais čuguns, un saskaņā ar šiem skaidrojumiem formulējumā “kaļamais” ietilpst čuguns ar lodveida grafītu.

                     (4)

                     Apvienotajās lietās C-397/17 un C-398/17, Profit Europe (4), Tiesa lēma, ka lieti cauruļu savienotājelementi, kas izgatavoti no čuguna ar lodveida grafītu, jāklasificē apakšpozīcijā 7307 19 90.

                     (5)

                     Tiesa savu lēmumu pamatoja ar konstatējumu, ka čuguns ar lodveida grafītu un kaļamais čuguns atšķiras pēc to sastāva un ražošanas metodes un ka pat tad, ja čugunam ar lodveida grafītu piemīt tādas īpašības, kas ir līdzīgas kaļamā čuguna (EN-GJM) īpašībām, tas tomēr pieder pie atsevišķas čuguna klasifikācijas kategorijas (EN-GJS).

                     (6)

                     Tiesa secināja, ka šajā ziņā minētajos skaidrojumos, ciktāl tajos ir teikts, ka formulējumā “kaļamais” ietilpst čuguns ar lodveida grafītu, jēdziens “kaļamais čuguns” ir paplašināts, attiecinot to uz citu čuguna kategoriju, un tāpēc tie nav jāņem vērā.

                     (7)

                     Tiesas spriedums pēc analoģijas ir piemērojams ražojumam, uz kuru attiecas Īstenošanas regula (ES) 2017/1232, jo šis ražojums atbilst standartam EN-GJS-500-7, un tā klasifikācija pie kaļamā čuguna izstrādājumiem ir balstīta uz Kombinētās nomenklatūras skaidrojumu tekstu KN kodam 7307 19 10, ko Tiesa ir atzinusi par tādu, kas maina KN apakšpozīcijas 7307 19 10 darbības jomu.

                     (8)

                     Tāpēc izstrādājuma, uz kuru attiecas Īstenošanas regula (ES) 2017/1232, klasifikācija neatbilst Tiesas konstatējumiem tās spriedumā apvienotajās lietās C-397/17 un C-398/17.

                     (9)

                     Tādēļ Īstenošanas regula (ES) 2017/1232 būtu jāatceļ un jāaizstāj.

                     (10)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1) ailē aprakstītās preces kombinētajā nomenklatūrā klasificē ar minētās tabulas 2) ailē norādīto KN kodu.

            2. pants
            Īstenošanas regulu (ES) 2017/1232 atceļ.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 18. februārī

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            (3)  Komisijas 2017. gada 3. jūlija Īstenošanas regula (ES) 2017/1232 par atsevišķu preču klasifikāciju kombinētajā nomenklatūrā (OV L 177, 8.7.2017., 23. lpp.).

            (4)  2018. gada 12. jūlija spriedums, Profit Europe, C-397/17 un C 398/17, EU:C:2018:564.

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Apaļš izstrādājums, kura diametrs ir aptuveni 500 mm un masa ir aptuveni 23 kg. Tas ir izgatavots no čuguna ar lodveida grafītu (plastiskais čuguns, EN-GJS-500-7). Aizsardzībai pret koroziju izstrādājums ir krāsots ar melnu bitumenu.
                        Izstrādājums ir sertificēts saskaņā ar standartu EN 124 (transportlīdzekļu un gājēju zonu ūdens noteku pārsedzes un lūku pārsedzes), un to izmanto kā kanalizācijas pārsegu (piemēram, lietusūdens kanalizācijai).
                        Sk. attēlu (1).

                        7325 99 90

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7325 , 7325 99  un 7325 99 90  formulējumu.
                        Izstrādājumu klasificēšana ar KN kodu 7325 10 00  pie citādiem lietiem izstrādājumiem no nekaļamā čuguna nav iespējama, jo nekaļamais čuguns nav deformējams spiedes spriegumā, savukārt čuguns ar lodveida grafītu ir deformējams stiepes spriegumā un arī zināmā mērā deformējams spiedes spriegumā. Tāpēc čugunu ar lodveida grafītu nevar uzskatīt par nekaļamo čugunu (pēc analoģijas sk. 2018. gada 12. jūlija spriedumu Profit Europe, apvienotās lietas C-397/17 un C-398/17, EU:C:2018:564).
                        Izstrādājuma klasifikācija ar KN kodu 7325 99 10  pie citādiem lietiem izstrādājumiem no kaļamā čuguna arī nav iespējama, jo čuguns ar lodveida grafītu un kaļamais čuguns atšķiras pēc to sastāva un ražošanas metodes. Pat ja čugunam ar lodveida grafītu piemīt tādas īpašības, kas ir līdzīgas kaļamā čuguna (EN-GJM) īpašībām, tas tomēr pieder pie atsevišķas kategorijas (EN-GJS) (pēc analoģijas sk. 2018. gada 12. jūlija spriedumu Profit Europe, apvienotās lietas C-397/17 un C-398/17).
                        Tāpēc izstrādājums ir klasificējams ar KN kodu 7325 99 90  pie “citādiem lietiem izstrādājumiem no citādas dzelzs”.

               (1)  Attēls pievienots tikai informācijai.


title: Padomes Īstenošanas regula (ES) 2018/512 (2018. gada 27. marts), ar ko īsteno 15. panta 3. punktu Regulā (ES) Nr. 747/2014 par ierobežojošiem pasākumiem saistībā ar situāciju Sudānā

text:
               28.3.2018

               LV

               Eiropas Savienības Oficiālais Vēstnesis

               L 84/13

         PADOMES ĪSTENOŠANAS REGULA (ES) 2018/512
   (2018. gada 27. marts),
   ar ko īsteno 15. panta 3. punktu Regulā (ES) Nr. 747/2014 par ierobežojošiem pasākumiem saistībā ar situāciju Sudānā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 747/2014 (2014. gada 10. jūlijs) par ierobežojošiem pasākumiem saistībā ar situāciju Sudānā un ar ko atceļ Regulas (EK) Nr. 131/2004 un (EK) Nr. 1184/2005 (1), un jo īpaši tās 15. panta 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2014. gada 10. jūlijā Padome pieņēma Regulu (ES) Nr. 747/2014.

               (2)

               2018. gada 14. martā Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūcijas 1591 (2005) 5. punktu, atjaunināja informāciju par trijām personām, kurām piemēro ierobežojošus pasākumus.

               (3)

               Tāpēc būtu attiecīgi jāgroza Regulas (ES) Nr. 747/2014 I pielikums,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 747/2014 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 27. martā

            Padomes vārdā –

            priekšsēdētāja

         E. ZAHARIEVA

      (1)  OV L 203, 11.7.2014., 1. lpp.

      PIELIKUMS
      Ierakstus par turpmāk uzskaitītajām personām aizstāj ar šādiem:

         “2.   ALNSIEM, Musa Hilal Abdalla

            Citā vārdā: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem.

            Amats: a) bijušais Sudānas Valsts asamblejas loceklis no Al-Waha apgabala; b) bijušais Federālo lietu ministrijas īpašais padomdevējs; c) Ziemeļdārfūras Mahamid cilts galvenais vecākais.

            Dzimšanas datums: a) 1964. gada 1. janvāris; b) 1959. gads.

            Dzimšanas vieta:
            Kutum.

            Adrese: a) Kabkabiya, Sudāna; b) Kutum, Sudāna (dzīvo Kabkabiya un Kutum pilsētā Ziemeļdārfūrā un ir dzīvojis Hartūmā).

            Valstspiederība: Sudāna.

            Pase: a) diplomātiskā pase D014433, izdota 2013. gada 21. februārī (derīguma termiņš beidzās 2015. gada 21. februārī);
         b) diplomātiskā pase D009889, izdota 2011. gada 17. februārī (derīguma termiņš beidzās 2013. gada 17. februārī).

            Valsts identifikācijas numurs: valstspiederības apliecība A0680623.

            Datums, kad iekļauts ANO sarakstā:2006. gada 25. aprīlis.

            Papildu informācija: ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5795065

               Informācija no Sankciju komitejas sniegtā kopsavilkuma par sarakstā iekļaušanas iemesliem:

            Human Rights Watch ziņojumā ir minēts, ka viņu rīcībā ir 2004. gada 13. februārī datēta Ziemeļdārfūras vietējās valdības biroja dienesta vēstule, kurā “apvidū esošajām drošības vienībām” tiek dots rīkojums “atļaut modžahediem un brīvprātīgajiem Sheikh Musa Hilal vadībā doties uz [Ziemeļdārfūras] apgabaliem un nodrošināt savas vitālās vajadzības”. 2005. gada 28. septembrī 400 arābu kaujinieku Rietumdārfūrā uzbruka Aro Sharrow (tostarp iekšzemē pārvietotu personu nometnei), Acho un Gozmena ciematiem. Mēs arī uzskatām, ka Musa Hilal piedalījās uzbrukumā Aro Sharrow iekšzemē pārvietotu personu nometnei – viņa dēlu nogalināja Sudānas Atbrīvošanas armijas uzbrukumā Shareia, tāpēc viņš bija iesaistīts personīgā asinsatriebībā. Ir pamatots iemesls uzskatīt, ka viņam kā cilts galvenajam vecākajam ir tieša atbildība par šīm darbībām un viņš ir atbildīgs par starptautisko humanitāro tiesību un cilvēktiesību noteikumu pārkāpšanu un citām zvērībām.
         3.   SHAREIF Adam

            Citā vārdā: a) Adam Yacub Shant; b) Adam Yacoub.

            Amats: Sudānas Atbrīvošanas armijas komandieris.

            Dzimšanas datums:1970. gada 1. janvāris.

            Dzimšanas vieta:
            El-Fasher.

            Valstspiederība: Sudāna.

            Pases Nr.: P00182993, izdota 2010. gada 19. jūlijā (derīguma termiņš beidzās 2015. gada 18. jūlijā).

            Valsts identifikācijas Nr.: 103-0037-6235 (kā minēts pasē).

            Datums, kad iekļauts ANO sarakstā:2006. gada 25. aprīlis.

            Papildu informācija: saskaņā ar pieejamo informāciju miris 2012. gada 7. jūnijā. Ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5283783

               Informācija no Sankciju komitejas sniegtā kopsavilkuma par sarakstā iekļaušanas iemesliem:

            Adam Yacub Shant pakļautībā esošie Sudānas Atbrīvošanas armijas kareivji pārkāpa karadarbības pārtraukšanas nolīgumu, 2005. gada 23. jūlijā Ziemeļdārfūrā pie Abu Hamra uzbrūkot Sudānas valdības militāro spēku kontingentam, kas pavadīja kravas transportlīdzekļu konvoju, un nonāvējot trīs kareivjus. Pēc uzbrukuma tika nolaupīti valdības kaujas ieroči un munīcija. Ekspertu grupas rīcībā ir informācija, ar ko apliecina, ka Sudānas Atbrīvošanas armijas kareivju uzbrukums ir acīmredzami organizēts, līdz ar to tas bija rūpīgi plānots. Tādēļ saskaņā ar ekspertu grupas secinājumiem ir pamatoti uzskatīt, ka Shant, kas ir apstiprināts Sudānas Atbrīvošanas armijas komandieris apgabalā, ir zinājis par uzbrukumu un ir to apstiprinājis/vai licis to veikt. Tādēļ viņš ir tieši atbildīgs par uzbrukumu un atbilst sarakstā iekļaušanas kritērijiem.
         4.   MAYU, Jibril Abdulkarim Ibrahim

            Citā vārdā: a) General Gibril Abdul Kareem Barey; b) “Tek”; c) Gabril Abdul Kareem Badri.

            Amats: Valsts reformu un attīstības kustības komandieris.

            Dzimšanas datums:1967. gada 1. janvāris.

            Dzimšanas vieta:
            El-Fasher, Ziemeļdārfūra.

            Valstspiederība: no dzimšanas sudānietis.

            Adrese:
            Tine, Sudāna (dzīvo Tine, Sudānā uz robežas ar Čadu).

            Valsts identifikācijas Nr.: a) 192-3238459- 9; b) valstspiederības apliecība, iegūta no dzimšanas: 302581.

            Datums, kad iekļauts ANO sarakstā:2006. gada 25. aprīlis.

            Papildu informācija: ir pieejama fotogrāfija iekļaušanai Interpola un ANO Drošības padomes īpašajā paziņojumā. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5795071

               Informācija no Sankciju komitejas sniegtā kopsavilkuma par sarakstā iekļaušanas iemesliem:

            Mayu ir atbildīgs par 2005. gada oktobrī veikto Āfrikas Savienības misijas Dārfūras reģionā Sudānā (AMIS) personāla nolaupīšanu. Mayu ar draudiem atklāti cenšas kavēt AMIS darbu; viņš, piemēram, 2005. gada novembrī Jebel Moon apgabalā ir draudējis notriekt Āfrikas Savienības (ĀS) helikopterus. Ar šādām darbībām Mayu ir acīmredzami pārkāpis ANO DP Rezolūciju 1591, radot draudus stabilitātei Dārfūrā, un atbilst kritērijiem, lai komiteja varētu viņam piemērot sankcijas.”